KOMISIJOS REGLAMENTAS (EB) Nr. 1044/2004
2004 m. gegužės 27 d.
dėl pasiūlymų, perduotų remiantis Reglamente (EB) Nr. 1814/2003 numatytu konkursu dėl avižų eksporto
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo (1),
atsižvelgdama į 1995 d. birželio 29 d. Komisijos reglamentą (EB) Nr. 1501/95, nustatantį kai kurias išsamias Tarybos reglamento (EEB) Nr. 1766/92 taikymo taisykles dėl eksporto grąžinamųjų išmokų už grūdus skyrimo ir priemonių, taikytinų esant trikdymams grūdų rinkoje (2), ir ypač į jo 4 straipsnį,
atsižvelgdama į 2003 m. spalio 15 d. Komisijos reglamentą (EB) Nr. 1814/2003 dėl specialios intervencinės priemonės, taikomos grūdams Suomijoje ir Švedijoje 2003/2004 prekybos metams (3), ir ypač į jo 9 straipsnį,
kadangi:
(1)
Reglamentu (EB) Nr. 1814/2003 yra atidarytas konkursas dėl grąžinamosios išmokos eksportuojant Suomijoje ir Švedijoje pagamintas avižas, eksportuotinas iš Suomijos ir Švedijos į visas trečiąsias šalis, išskyrus Bulgariją, Kiprus, Estiją, Vengriją, Latviją, Lietuvą, Malta, Lenkija, Čekijos Respubliką, Rumanija, Slovakiją ir Slovėniją.
(2)
Laikantis Reglamento (EB) Nr. 1814/2003 9 straipsnio nuostatų, remdamasi gautais pasiūlymais, Komisija Reglamento (EEB) Nr. 1766/92 23 straipsnyje nustatyta tvarka gali nuspręsti nesiimti tolesnių veiksmų dėl konkurso.
(3)
Atsižvelgiant visų pirma į Reglamento (EB) Nr. 1501/95 1 straipsnyje išvardytus kriterijus, maksimalios grąžinamosios išmokos nustatyti nereikėtų.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nesiimama jokių tolesnių veiksmų dėl pasiūlymų, pateiktų 2004 m. gegužės 21-27 d. remiantis Reglamente (EB) Nr. 1814/2003 numatytu konkursu dėl avižų eksporto grąžinamosios išmokos.
2 straipsnis
Šis reglamentas įsigalioja 2004 m. gegužės 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 27 d.